

**Retningslinjer for opptak tilleggsutdanning**

Vedtatt av SU-vet 23.11.2022

**Søknadsfrist:**

Søknadsfrist er 1. november hvert år. Det foretas ikke erstatningsopptak ellers i året. For å bli tatt opp på tilleggsutdannelsen må søker oppfylle alle opptakskravene til utdannelsen og sendt inn all dokumentasjon innen søknadsfristen, 1.november. Søkere som ikke oppfyller opptakskravene innen 1.november vil ikke bli vurdert.

**Opptakskvote - tilleggsutdannelse:**

* Maksimalt 2 studenter per studieår.
* Ved særlige tilfeller (dvs. ved ledig kapasitet på gjeldende veterinærkull i 6. semester) kan Veterinærhøgskolen NMBU velge å tildele plass til flere enn 2 studenter. Dette avgjøres av SU-vet høsten samme studieår

**Opptakskrav:**

* Dokumentasjon på høyere grads studium med antall studiepoeng foretatt av NOKUT. NB! Dette tar flere måneder.
* Bekreftede kopier av originalt vitnemål fra veterinærutdanning og i tillegg bekreftet kopi av norsk/engelsk oversettelse.
* Dokumentasjon på permanent eller midlertidig arbeids- og oppholdstillatelse i Norge. (Opphold på studentvisum godtas ikke)
* Dokumentasjon på fødselsdato og person- eller FK-nummer, eventuell navneendring samt statsborgerskap.
* Norskkrav for fremmedspråklige søkere til NMBU sin 2-årige tilleggsutdannelse må dokumenteres ved:
* **Eksamen i norsk eller norsk som andrespråk på Vg3-nivå** (393 timer) fra norsk videregående skole med karakter 5 eller bedre i både skriftlig og muntlig, eller
* **Norskprøven C1 - høyere akademisk nivå:** både delprøve i lytteforståelse og skriftlig framstilling og delprøve i leseforståelse og muntlig kommunikasjon, eller
* **Trinn III/3 kurs i norsk for utenlandske studenter** fra et norsk universitet med karakter B eller bedre i både skriftlig og muntlig, eller
* **1-årig studium i norsk språk og samfunnskunnskap for utenlandske studenter (60 studiepoeng)** fra et norsk universitet eller høgskole med karakter B eller bedre i både skriftlig og muntlig.

NB! Vi gjør oppmerksom på at Norskprøven for voksne innvandrere fra Vox med resultatet B2 på alle fire delprøver dekker IKKE norskkravet ved utdannelsen.

**Rangeringskriterier for kvalifiserte søkere:**

* Søkere med permanent arbeids- og oppholdstillatelse i Norge har fortrinn foran søkere med midlertidig opphold.
* Dersom flere søkere oppfyller opptakskrav rangeres søkere i henhold vil hvor lenge de har hatt permanent/midlertidig arbeids- og oppholdstillatelse i Norge.